***Приложение 3***

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ**

**ПО**

**Програма „Научни изследвания, иновации и дигитализация за интелигентна трансформация“ 2021-2027**

**Процедура чрез директно предоставяне на безвъзмездна финансова помощ**

**BG16RFPR002-5.001 „Създаване на Център за иновации в отбраната“**

**Приоритет 5** „Подкрепа за иновации и технологии с двойна употреба в приоритетни области на ЕС“.

**Специфична цел: RSO1.7.** „Подобряване на промишления капацитет за насърчаване на двойната употреба, както и на отбранителните способности“. (ЕФРР)

.

Безвъзмездната финансова помощ се предоставя на основа на проектно предложение съгласно чл. 43, ал. 2, т. 1 от ЗУСЕФСУ. Проектното предложение се подава от конкретния бенефициент за оценяване в Управляващия орган и оценяването на проектното предложение се извършва по реда, определен в документите по чл. 26, ал. 1 от ЗУСЕФСУ.

Оценката по процедурата се извършва въз основа на критерии, одобрени от Комитета за наблюдение на програмата. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

В случаи на установени в процеса на оценката нередовности, непълноти и/или несъответствия на проектното предложение, Управляващият орган изпраща на конкретния бенефициент уведомление за тях, като определя срок за отстраняването им, който не може да бъде по-кратък от една седмица. Искането за предоставяне на информация/документи се изпраща чрез Модула за електронни услуги на ИСУН, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН са невъзможни. Допуснатите от кандидата нередовности, непълноти и/или несъответствия могат да доведат до препоръки от страна на Управляващия орган за отстраняване на установените нередовности, непълноти и/или несъответствия с оглед постигане на съответствие с критериите за оценка.

В уведомлението задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им. В случай че конкретният бенефициент не отстрани в срок нередовност, непълнота и/или несъответствие с изискванията, процедурата може да бъде прекратена.

При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Решението на Ръководителя на Управляващия орган се обективира в административен договор с конкретния бенефициент. Одобреният проект и документите по чл. 26, ал. 1 от ЗУСЕФСУ в частта, определяща условията за изпълнение, са неразделна част от договора.

1. **Критерии за оценка на административното съответствие:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Основни източници на проверка[[1]](#footnote-2)** |
|  | Формулярът за кандидатстване е подаден по електронен път чрез ИСУН и е подписан с валиден КЕП от лице, което е официален представляващ на кандидата и е вписан като такъв в Търговски регистър и регистър на ЮЛНЦ, или от упълномощено от него лице.  *В случаите, когато кандидатът се представлява САМО ЗАЕДНО от няколко физически лица, проектното предложението е подписано с валиден КЕП от всяко от тях при подаването.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ[[2]](#footnote-3)*  *Изрично пълномощно за подаване на проектното предложение (Приложение 1)* |
|  | Изрично пълномощно за подаване на проектното предложение - попълнено по образец (Приложение 1), подписано от лице, което е официален представляващ на кандидата и е вписан като такъв в Търговски регистър и регистър на ЮЛНЦ, и прикачено в ИСУН (*ако е приложимо*).  *В случаите, когато кандидатът се представлява САМО ЗАЕДНО от няколко физически лица, пълномощното е подписано от всяко от тях.* |  |  |  | *ИСУН, раздел „Европейски фондове при споделено управление (2021-2027)“*  *Търговски регистър и регистър на ЮЛНЦ[[3]](#footnote-4)*  *Изрично пълномощно за подаване на проектното предложение (Приложение 1)* |
|  | Декларация при кандидатстване – попълнена по образец (Приложение 2) и прикачена в ИСУН, и/или обстоятелствата са декларирани в раздел „E-ДЕКЛАРАЦИИ” от Формуляра на кандидатстване (*в зависимост от избрания начин на подаване на проектното предложение*).  *Декларацията се попълва и подписва от ВСИЧКИ лица,* *които са официални представляващи на кандидата и са вписани като такива в Търговски регистър и регистър на ЮЛНЦ (вкл. прокурист/и, ако е приложимо),* *независимо дали представляват предприятието заедно и/или поотделно, и/или по друг начин.* |  |  |  | *Декларация при кандидатстване (Приложение 2) / Формуляр за кандидатстване, раздел „Е-Декларации“*  *Търговски регистър и регистър на ЮЛНЦ* |

**II. Критерии за оценка на допустимостта на конкретния бенефициент и проекта:**

|  |  |  |  |  |  |
| --- | --- | --- | --- | --- | --- |
| ***№*** | ***Критерии:*** | **ДА** | **НЕ** | **Н/П** | **Източник на проверка** |
|  | **Кандидатът**  по процедурата е „**София тех парк“ АД** |  |  |  | *Формуляр за кандидатстване т. „Данни за кандидата“* |
|  | Кандидатът декларира, че разполага с необходимите финансови ресурси и механизми за покриване на оперативните разходи и разходите за поддръжка по операциите, включващи инвестиции в инфраструктура или производствени инвестиции, за да се гарантира тяхната финансова устойчивост, в изпълнение на чл. 25, ал. 2 от ПМС 23/2023 г.. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване;*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение, поле „Финансов капацитет на кандидата“* |
|  | Кандидатът не е заявил подкрепа за:  i) дейности и активи, свързани с изкопаеми горива, включително използване надолу по веригата;  ii) дейности и активи по схемата на ЕС за търговия с емисии;  iii) дейности и активи, свързани със сметища, инсталации за изгаряне на отпадъци и заводи за механично-биологично третиране;  iv) дейности и активи, при които дългосрочното обезвреждане на отпадъци може да причини вреда на околната среда. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Формуляр за кандидатстване - т. „Кратко описание на проектното предложение“, т. Данни за кандидата“, „Код на проекта по КИД 2008“, т. „План за изпълнение/Дейности по проекта“;* |
|  | Проектното предложение съответства на:   * изискванията на чл. 73, параграф 2, букви а) б) и ж) от Регламент (ЕС) 2021/1060, * предвидените мерки в Приоритет 5 на ПНИИДИТ, включително със стратегиите, залегнали в основата на програмата, и осигуряването на ефективен принос за постигането на нейните специфични цели и конкретната цел на настоящата процедурата * Предвидените дейности попадат в обхвата на Европейския фонд за регионално развитие (ЕФРР), съгласно чл. 5 „Обхват на подкрепата от ЕФРР“ от Регламент (ЕС) 2021/1058 и се отнасят до някоя от изброените видове допустими интервенции (дейности); |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение“* |
|  | Проектното предложение съответства на приоритетните области на Иновационната стратегия за интелигентна специализация 2021-2027 |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение“* |
|  | Проектното предложение, включва дейности, които са в съответствие хоризонталните принципи, съгласно чл. 9 от Регламент (ЕС) 2021/1060[[4]](#footnote-5), включително с принципа за „ненанасяне на значителни вреди“[[5]](#footnote-6) и условията посочени в т. 17 „Хоризонтални политики“ от Условията за кандидатстване. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение“* |
|  | Проектното предложение се изпълнява само на територията на Република България.  *Част от дейностите може да се изпълняват извън територията на Република България, включително извън територията на Съюза, при условие че допринасят за целите на програмата/ процедурата, съгласно чл. 63, пар. 4 от Регламент (ЕС) 2021/1060 на Европейския парламент и на Съвета от 24 юни 2021 година И резултатите от изпълнението на проекта се ползват на територията на Република България.* |  |  |  | *Формуляр за кандидатстване - т. „Основни данни“-* Местонахождение (Място на изпълнение на проекта)*,*  *Формуляр за кандидатстване – т. „План за изпълнение/Дейности по проекта“ и т. „Допълнителна информация, необходима за оценка на проектното предложение“* |
|  | Проектното предложение включва следните допустими дейности:   * Провеждане на пазарни и технологични анализи, оценка на риска и стратегическо прогнозиране относно ключови области на технологиите, нововъзникващи технологии с двойна употреба и потенциалното им приложение в областта на икономиката, сигурността и обществен просперитет; * Дейности за осигуряване на експертиза по въпроси, свързани със защита на интелектуалната собственост, резултат от НИРД и технологично развитие. * Партньорство за иновации (в съответствие с Директива 2014/24/ЕС за обществените поръчки и чл. 15 и чл. 78 от Закона за обществените поръчки). * Дейности, свързани с организация и управление на проекта. |  |  |  | *Декларация при кандидатстване (Приложение 2)/ т. „E-ДЕКЛАРАЦИИ“ на Формуляра на кандидатстване.*  *Формуляр за кандидатстване – т. „План за изпълнение/Дейности по проекта“* |
| 1. Бю | Бюджета на проекта включва следните допустими разходи, съответстващи на допустимите дейности и разпределени по региони, съответно за региони в преход и за по- слабо развити региони.:   * Разходи за услуги за научноизследователска и развойна дейност НИРД/партньорство за иновации. * Разходи за услуги * Непреки разходи –7% от преките допустими разходи |  |  |  | *Формуляр за кандидатстване - т. „Бюджет“* |
|  | Общият размер на безвъзмездната финансова помощ по проекта е не надвишава, 15 338 756,44 евро (30 000 000 лв.) от които не повече от 2 932 381,97 евро или 5 735 240,63 лева. (16,67%) са с насочени към *Региони в преход* |  |  |  | *Формуляр за кандидатстване - т. „Бюджет“ и т. „Финансова информация – източници на финансиране“;* |

1. При извършване на оценката на проектното предложение ще бъде разглеждана информацията, представена в цялост във Формуляра за кандидатстване, вкл. приложените към него документи. [↑](#footnote-ref-2)
2. Считано от 27 юли 2020 г. Търговският регистър и регистър на ЮЛНЦ се обединява с Имотния регистър в Единен портал за заявяване на електронни административни услуги (<https://portal.registryagency.bg/>). [↑](#footnote-ref-3)
3. Считано от 27 юли 2020 г. Търговският регистър и регистър на ЮЛНЦ се обединява с Имотния регистър в Единен портал за заявяване на електронни административни услуги (<https://portal.registryagency.bg/>). [↑](#footnote-ref-4)
4. 1) зачитането на основните права и спазването на Хартата на основните права на Европейския съюз; 2) равенството между мъжете и жените, интегрирането на принципа на равенство между половете и отчитането на социалните аспекти на пола; 3) недопускане на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация; 4) достъпност за хората с увреждания (вкл. спазване правата и принципите, залегнали в Конвенцията на ООН за правата на хората с увреждания ); 5) целта за насърчаване на устойчивото развитие, посочена в член 11 от ДФЕС, като се отчитат целите на ООН за устойчиво развитие, Парижкото споразумение и принципа за „ненанасяне на значителни вреди“. [↑](#footnote-ref-5)
5. Допълнителна информация относно спазване на принципа за „ненанасяне на значителни вреди“ е налична в Приложение 4. [↑](#footnote-ref-6)